《赠别高云樵 其一》
明代·李之标

征车迢递指苍梧，雪拥骊驹不可呼。湖海一尊怜短鬓，风尘双剑问长途。

帆飞粤峤魂先远，路入湘江竹半枯。不是王孙归去晚，可胜离思满平芜。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。